રાષ્ટ્રપતિ પ્રણવ મુખર્જી ઉપરાંત ડીએમકેના અધ્યક્ષ એમ. કરુણાનિધિ, કોંગ્રેસ ઉપાધ્યક્ષ રાહુલ ગાંધી અને વિવિધ રાજ્યના મુખ્યપ્રધાનોએ જયલલિતાના સ્વાસ્થ્ય પર ચિંતા વ્યક્ત કરીને તેઓ જલદી સ્વસ્થ થઈ જાય તે માટે શુભેચ્છાઓ પાઠવી હતી. કેન્દ્રીય પ્રધાન વેંકૈયા નાયડુએ જણાવ્યું હતું કે સીએમ જયલલિતાની ગંભીર સ્થિતિને જાણીને હું ખૂબ જ દુઃખી છું અને પ્રાર્થના કરું છું કે તેઓ જલદી સ્વસ્થ થઈ જાય. પશ્ચિમ બંગાળના મુખ્યપ્રધાન મમતા બેનરજીએ પણ જણાવ્યું હતું કે તેઓ જયલલિતાના સ્વાસ્થ્ય અંગે ચિંતિત છે અને તેમના સ્વસ્થ થવા માટે પ્રાર્થના કરે છે. રાજદના પ્રમુખ લાલુ યાદવે પણ જયલલિતા જલદી સ્વસ્થ્ય થઈ જાય તેવી પ્રાર્થના કરી હતી.